Polārie vaļi

Polārie vaļi (Balaena) ir viena no divām polāro vaļu dzimtas (Balaenidae) ģintīm, kas apvieno vienu mūsdienās dzīvojošu sugu un vairākas aizvēsturiskas, izmirušas sugas. Senākās polāro vaļu fosilijas saglabājušās no miocēna beigām. Kopumā zināmas 9 aizvēsturiskās sugas, kuru fosilijas atrastas Eiropā, Ziemeļamerikā un Dienvidamerikā. Mūsdienās dzīvojošais polārais valis (Balaena mysticetus) mājo pašos ziemeļos: Ziemeļu Ledus, Atlantijas un Klusajā okeānā.

 Sistemātikas izmaiņas 
Polāro vaļu sistemātika vēsturiski piedzīvojusi vairākkārtējas izmaiņas. Bija laiks, kad visi gludvaļi un polārais valis tika sistematizēti polāro vaļu ģintī gan kā viena suga, gan divas sugas, gan četras. 18. gadsimtā tie visi tika uzskatīti par vienu sugu — polāro vali (Balaena mysticetus), tomēr ar laiku zinātnieki saprata savu kļūdu un nodalīja no polārvaļa jaunu sugu — gludvali, visas mūsdienās zināmās gludvaļu sugas sistematizējot kā vienu sugu. Padziļinoties morfoloģiskajiem pētījumiem, tika atklātas atšķirības galvaskausa formā un tika nodalīts dienvidu gludvalis (Dienvidu puslodē dzīvojošais gludvalis) no ziemeļu gludvaļa (ziemeļu puslodē dzīvojošais gludvalis).Müller, J. (1954).  "Observations of the orbital region of the skull of the Mystacoceti" Zoologische Mededelingen. 32: 239–90. Tomēr daļa sistemātiķu līdz pat 1998. gadam polārvaļu ģintī sistematizēja tikai divas sugas: polāro vali (Balaena mysticetus) un gludvali (Balaena glacialis).Rice, Dale W. (1998). Marine mammals of the world: systematics and distribution. Society of Marine Mammalogy, Special Publication No. 4. .

Tikai 2000. gados veiktās DNS analīzes ieviesa skaidrību polāro vaļu ģints sistemātikā. 2007. gadā tika veikta sistemātikas revīzija un no polāro vaļu ģints tika nodalīta gludvaļu grupa, izveidojot jaunu ģinti — gludvaļi (Eubalaena), kurā tika sistematizētas trīs gludvaļu sugas.Kenney, Robert D. (2008).  "Right Whales (Eubalaena glacialis, E. japonica, and E. australis)" In Perrin, W. F.; Wursig, B.; Thewissen, J. G. M. Encyclopedia of Marine Mammals. Academic Press. pp. 962–69. . Retrieved 20 May 2012.

 Sistemātika 
 Polāro vaļu ģints (Balaena)
Polārais valis (Balaena mysticetus)
† Balaena affinis
† Balaena montalionis
† Balaena ricei
Diskutabla piederība ģintij:
† Balaena arcuata
† Balaena forsythmajori
† Balaena larteti
† Balaena macrocephalus
† Balaena pampaea
† Balaena simpsoni 

 Atsauces 


Kategorija:Polāro vaļu dzimta